Marshall og moren levde på sosialtrygd som moren mottok siden hun var arbeidsløs, og ifølge Marshall hadde hun problemer med alkohol og pillemisbruk. Han har også hevdet at moren og stefaren var voldelige mot ham. Det nevnes blant annet i «Cleaning Out My Closet» og «My Mom». Voldsbruken er aldri blitt bevist. Han bodde tidvis hos blant annet bestemoren og sønnen hennes, som var omtrent jevnaldrende med ham. Han bodde også hos noen av vennene sine i disse periodene, blant annet sammen med rapperen Proof og foreldrene hans.